Keturvalentė Vakcina Silgard saugo nuo ligų, kurias sukelia ŽPV 6, 11, 16 ir 18 tipai. Šios ligos yra moters lyties organų (gimdos kaklelio, išorinių lyties organų ir makšties), išangės ikivėžinės pažaidos, vyrų ir moterų lyties organų karpos bei gimdos kaklelio ar išangės vėžys. Užtikrinama net 10 metų apsauga nuo aukščiau minėtų ŽPV sukeltų ligų. Silgard sukelia atitinkamiems viruso tipams specifinių antikūnų gamybą ir klinikiniuose tyrimuose buvo įrodyta, kad apsaugo nuo 6, 11, 16 ir 18 tipų ŽPV sukeltų ligų moteris nuo 16 iki 45 metų ir vyrus nuo 16 iki 26 metų amžiaus. Be to, vakcina sukelia viruso tipui specifinių antikūnų gamybą vaikams ir paaugliams nuo 9 iki 15 metų. Išsamesnė informacija apie vakciną – svetainėje www.viskastavorankose.lt.